ai4bharat/Pralekha huggingface dataset:
ആഭ്യന്തരകാര്യ മന്ത്രാലയം
കോവിഡ് 19: കേന്ദ്രഗവൺമെന്റ് 6 അന്തർ മന്ത്രിതല സംഘങ്ങൾക്ക് രൂപം നൽകി
കോവിഡ് പ്രതിരോധപ്രവർത്തനങ്ങളുടെ ഭാഗമായി ആറ് അന്തർ മന്ത്രിതല സംഘങ്ങൾ  ക്ക് കേന്ദ്രവൺമെൻറ് രൂപം നൽകി. പശ്ചിമബംഗാൾ, മഹാരാഷ്ട്ര സംസ്ഥാനങ്ങൾക്ക് രണ്ടു വീതവും, മധ്യപ്രദേശ്, രാജസ്ഥാൻ എന്നീ സംസ്ഥാനങ്ങൾക്ക് ഓരോ സംഘത്തിന്റെയും സേവനം ലഭിക്കും. ഇവിടങ്ങളിലെ പ്രശ്നങ്ങൾ വിശകലനം ചെയ്യുക, പരിഹാരനടപടികൾക്കായി സംസ്ഥാനഭരണകൂടങ്ങൾക്ക് നിർദേശം നൽകുക, പൊതുജന താല്പര്യം മുൻനിർത്തി, ബന്ധപ്പെട്ട റിപ്പോർട്ടുകൾ കേന്ദ്രത്തിനു സമർപ്പിക്കുക എന്നതാണ് സംഘങ്ങളുടെ പ്രവർത്തനോദ്ദേശ്യം. മാർഗനിർദേശങ്ങൾക്ക് അനുസൃതമായി ലോക് ഡൗൺ നടപ്പാക്കുന്നതിലെ പരാതികൾ, അവശ്യസാധനങ്ങളുടെ വിതരണം, സാമൂഹിക അകലം, ആരോഗ്യപാലന സംവിധാനങ്ങൾ, ആരോഗ്യപ്രവർത്തകരുടെ സുരക്ഷ, പരിശോധന കിറ്റുകൾ, വ്യക്തിസുരക്ഷാസംവിധാനങ്ങൾ , മുഖാവരണങ്ങൾ, മറ്റു സുരക്ഷാ ഉപകരണങ്ങൾ എന്നിവയുടെ ലഭ്യത, പാവപ്പെട്ടവർക്കും കുടിയേറ്റ തൊഴിലാളികൾക്കുമായുള്ള ദുരിതാശ്വാസക്യാംപുകളിലെ സാഹചര്യങ്ങൾ എന്നിവയിലായിരിക്കും സംഘങ്ങൾ ശ്രദ്ധ കേന്ദ്രീകരിക്കുക.
2005 ലെ ദുരന്തനിവാരണ നിയമത്തിലെ 35, 35, 35 , 35 വകുപ്പുകൾ പ്രകാരമാണ് കേന്ദ്രം ഈ സമിതികൾക്ക് രൂപം നൽകിയിരിക്കുന്നത്. ലോക് ഡൗണുമായി ബന്ധപ്പെട്ടു പുറപ്പെടുവിച്ച ഉത്തരവുകളിലും, മാർഗനിർദേശങ്ങളിലും, ലോക് ഡൗൺ അടക്കമുള്ള നടപടികൾ കർശനമായി നടപ്പാക്കണമെന്ന് വ്യക്തമാക്കിയിട്ടുണ്ട്. ആവശ്യമെങ്കിൽ, കേന്ദ്ര മാർഗനിർദേശങ്ങളിൽ പറയുന്നതിൽ കൂടുതൽ നിയന്ത്രണങ്ങൾ സംസ്ഥാന-കേന്ദ്രഭരണപ്രദേശ ഭരണകൂടങ്ങൾക്ക് ഏർപ്പെടുത്താവുന്നതാണ്. എന്നാൽ, ദുരന്ത നിവാരണനിയമത്തിനു കീഴിൽ പുറപ്പെടുവിച്ചിട്ടുള്ള കേന്ദ്ര നിയന്ത്രണങ്ങളിൽ ഇളവ് വരുത്താൻ പാടുള്ളതല്ല.
തങ്ങൾക്ക് മുൻപാകെ സമർപ്പിക്കപ്പെട്ട റിട്ട് ഹർജി
 നം. 468, 2020, പരിഗണിക്കവെ, ഇതുമായി ബന്ധപ്പെട്ട് സുപ്രീംകോടതിയും ഉത്തരവിട്ടിരുന്നു. "സംസ്ഥാന ഭരണകൂടങ്ങളും, അധികൃതരും, പൗരന്മാരും പൊതുസുരക്ഷ കണക്കിലെടുത്ത്, കേന്ദ്ര ഗവണ്മെന്റ് നിർദേശങ്ങൾ അതേപടി അനുസരിക്കുമെന്ന് തങ്ങൾ പ്രതീക്ഷിക്കുകയും വിശ്വസിക്കുകയും ചെയ്യുന്നതായി" കഴിഞ്ഞ മാസം 31 നു പരമോന്നതകോടതി നിരീക്ഷിക്കുകയുണ്ടായി. സുപ്രീം കോടതി നിർദേശങ്ങളായി കണക്കാക്കേണ്ട ഈ നിരീക്ഷണങ്ങൾ രാജ്യത്തെ എല്ലാ സംസ്ഥാന-കേന്ദ്രഭരണപ്രദേശ ഗവണ്മെന്റുകളെയും അറിയിച്ചിട്ടുമുണ്ട്.
അന്തർ മന്ത്രിതല സംഘങ്ങളുടെ സന്ദർശനം എത്രയും വേഗം തന്നെ ആരഭിക്കുന്നതാണ് .
(
സാംസ്കാരിക മന്ത്രാലയം
വൈശാഖ ആഗോള ആഘോഷ'ത്തെ പ്രധാനമന്ത്രി ശ്രീ. നരേന്ദ്ര മോദി അഭിസംബോധന ചെയ്തു
ഇന്നു വൈശാഖ പൂര്ണിമയ്ക്ക് 'വൈശാഖ ആഗോള ആഘോഷ'ത്തെ പ്രധാനമന്ത്രി ശ്രീ. നരേന്ദ്ര മോദി അഭിസംബോധന ചെയ്തു
വിര്ച്വല് പ്രാര്ഥനയില് ലോകത്താകമാനമുള്ള ബൗദ്ധ സംഘങ്ങളുടെ തലവന്മാര് പങ്കെടുത്തു
പരിപാടി കോവിഡ്- 19ന്റെ ഇരകള്ക്കും രോഗത്തെ പ്രതിരോധിക്കാനായി പ്രവര്ത്തിക്കുന്ന മുന്നിര പോരാളികള്ക്കുമായി സമര്പ്പിച്ചു
ഇന്നു ബുദ്ധപൂര്ണിമ ദിനത്തില് നടന്ന ആഗോള വൈശാഖ ഉല്സവത്തെ പ്രധാനമന്ത്രി ശ്രീ. നരേന്ദ്ര മോദി അഭിസംബോധന ചെയ്തു. സാംസ്കാരിക-വിനോദസഞ്ചാര വകുപ്പു സഹ മന്ത്രി ശ്രീ. പ്രഹ്ലാദ് സിങ് പട്ടേല്, യുവജനക്ഷേമ, കായിക, ന്യൂനപക്ഷ ക്ഷേമ സഹ മന്ത്രി ശ്രീ. കിരണ് റിജിജു എന്നിവരും പങ്കെടുത്തു.
ഭഗവാന് ബുദ്ധന്റെ ജീവിതവും പാഠങ്ങളും സന്ദേശവും ലോകത്താകമാനമുള്ള ജനങ്ങളുടെ ജീവിതത്തെ സമ്പുഷ്ടമാക്കിയിട്ടുണ്ടെന്നു പ്രധാനമന്ത്രി ശ്രീ. നരേന്ദ്ര മോദി പറഞ്ഞു. ഒരു പ്രത്യേക സാഹചര്യത്തിനു മാത്രം ചേര്ന്നതോ വിഷയത്തില് മാത്രം ഒതുങ്ങുന്നതോ അല്ല അദ്ദേഹത്തിന്റെ സന്ദേശം. കാലം മാറി, സാഹചര്യം മാറി, സമൂഹത്തിന്റെ ശൈലി മാറി; അപ്പോഴും ഭഗവാന് ബുദ്ധന്റെ സന്ദേശം നമ്മുടെ ജീവിതങ്ങളില് ഒഴുകിക്കൊണ്ടിരിക്കുകയാണ്. ബുദ്ധന് എന്നതു കേവലം പേരല്ല, വിശുദ്ധമായ ചിന്ത കൂടിയാണ്; ഓരോ മനുഷ്യ ഹൃദയത്തിലും സ്പന്ദിക്കുന്നതും മാനവികതയെ നയിക്കുന്നതുമായ ചിന്ത.
ഭഗവാന് ബുദ്ധന്റെ ഓരോ വാക്കും പ്രഭാഷണവും മാനവികതയെ സേവിക്കാനുള്ള ഇന്ത്യയുടെ പ്രതിബദ്ധതയെ ശക്തിപ്പെടുത്തുന്നുവെന്നു പ്രധാനമന്ത്രി തുടര്ന്നു വ്യക്തമാക്കി. ബുദ്ധന് ഇന്ത്യയുടെ ബോധോദയത്തെയും ആത്മസാക്ഷാത്കാരത്തെയും പ്രതീകവല്കരിക്കുന്നു. ഈ ആത്മസാക്ഷാത്കാരത്തോടെ ഇന്ത്യ മാനവികതയുടെ ആകെ നന്മയ്ക്കായി പ്രവര്ത്തിക്കുന്നതു തുടരും. ഇന്ത്യയുടെ പുരോഗതി ലോക പുരോഗതിക്കു സഹായകമാകും.
ശ്രീ. നരേന്ദ്ര മോദിയുടെ പ്രസംഗത്തിനായി താഴെ കാണുന്ന ലിങ്ക് ക്ലിക്ക് ചെയ്യുക.
ചടങ്ങില് പ്രസംഗിച്ച സാംസ്കാരിക, വിനോദസഞ്ചാര സഹ മന്ത്രി ശ്രീ. പ്രഹ്ലാദ് സിങ് ബുദ്ധപൂര്ണിമ പ്രമാണിച്ച് എല്ലാവരെയും അഭിനന്ദിക്കുകയും ബുദ്ധപൂര്ണിമ ദേശീയ ആഘോഷമാക്കാന് തീരുമാനിച്ച പ്രധാനമന്ത്രി ശ്രീ. നരേന്ദ്ര മോദി ജിയെ നന്ദി അറിയിക്കുകയും ചെയ്തു.
യുവജനകാര്യ, കായിക, നൂനപക്ഷ കാര്യ സഹമന്ത്രി ശ്രീ. കിരണ് റിജിജു പറഞ്ഞു: 'കോവിഡ്- 19ന്റെ നാളുകളിലും ബുദ്ധപൂര്ണിമ ആഘോഷിക്കാന് ലോകത്തിന്റെ വിവിധ ഭാഗങ്ങളിലുള്ളവര് ഒരു കുടുംബത്തിലെന്നപോലെ ഒരുമിച്ചതില് ഞാന് സന്തോഷിക്കുന്നു. ലോകം ഒരു കുടുംബമാണെന്ന അര്ഥം പകരുന്ന വസുധൈവ കുടുംബകമെന്ന ആശയത്തിന്റെ ഉത്തമോദാഹരണമാണ് ഇതെന്നു ഞാന് കരുതുന്നു.'
കേന്ദ്ര സാംസ്കാരിക മന്ത്രാലയം ആഗോള ബൗദ്ധ സംഘടനയായ ഇന്റര്നാഷണല് ബുദ്ധിസ്റ്റ് കോണ്ഫെഡറേഷനുമായി സഹകരിച്ചാണ് വിര്ച്വല് പ്രാര്ഥന സംഘടിപ്പിച്ചത്. ലോകത്തകമാനുള്ള ബൗദ്ധ സംഘങ്ങളുടെ തലവന്മാര് പങ്കെടുത്തു. ലോകത്താകമാനമുള്ള കോവിഡ്- 19 പകര്ച്ചവ്യാധിയുടെ പശ്ചാത്തലത്തില് വിര്ച്വല് കൂട്ടായ്മയിലൂടെയാണ് ബുദ്ധപൂര്ണിമ ആഘോഷം നടത്തിവരുന്നത്. കോവിഡ്- 19 ഇരകള്ക്കും മഹാവ്യാധിക്കെതിരെ പോരാടുന്ന മുന്നിര പോരാളികള്ക്കും സമര്പ്പിച്ചിരിക്കുകയാണ് ആഘോഷ പരിപാടി.
എഫ്.ബി. ലൈവിലും യുട്യൂബിലും പരിപാടി ലൈവ്സ്ട്രീം ചെയ്തിരുന്നു.
ഇന്ത്യ, ഓസ്ട്രേലിയ, ബംഗ്ലാദേശ്, ഭൂട്ടാന്, കമ്പോഡിയ, ചെക് റിപ്പബ്ലിക്, ഫ്രാന്സ്, ജര്മനി, ഇന്ഡോനേഷ്യ, ജപ്പാന്, ദക്ഷിണ കൊറിയ, മ്യാന്മര്, മംഗോളിയ, മലേഷ്യ, നേപ്പാള്, റഷ്യ, ശ്രീലങ്ക, സിഗംപ്പൂര്, തായ്വാന്, വിയറ്റ്നാം എന്നിവ ഉള്പ്പെടെയുള്ള രാജ്യങ്ങളില് പ്രേക്ഷകരുണ്ടായിരുന്നു.
തഥാഗത ഗൗതമ ബുദ്ധന്റെ ജന്മദിനം, ബോധോദയം ലഭിച്ച ദിനം, മഹാപരിനിര്വാണ ദിനം എന്നീ നിലകളില് മൂന്നു വിധത്തില് അനുഗ്രഹിക്കപ്പെട്ട ദിനമായി വൈശാഖ ബുദ്ധപൂര്ണിമ കണക്കാക്കപ്പെടുന്നു.
രാസവസ്തു, രാസവളം മന്ത്രാലയം
റെംഡെസിവിറിന്റെ 4,50,000 വയലുകൾ ഇറക്കുമതി ചെയ്യാനൊരുങ്ങി ഇന്ത്യ
ന്യൂഡൽഹി , ഏപ്രിൽ 30,2021
രാജ്യത്തെ റെംഡെസിവിർ മരുന്നിന്റെ ക്ഷാമം പരിഹരിക്കുന്നതിനായി ഇന്ത്യ ഗവൺമെന്റ് മറ്റ് രാജ്യങ്ങളിൽ നിന്ന് റെംഡെസിവിർ ഇറക്കുമതി ചെയ്യാൻ ആരംഭിച്ചു . 75,000 വയലുകൾ അടങ്ങിയ ആദ്യ ചരക്ക് ഇന്ന് എത്തിച്ചേരും.
ഇന്ത്യ ഗവൺമെന്റിന്റെ ഉടമസ്ഥതയിലുള്ള കമ്പനിയായ എച്ച്എൽഎൽ ലൈഫ് കെയർ ലിമിറ്റഡ്, ഗിലെയാദ് സയൻസസ് യുഎസ്എ, ഈജിപ്ഷ്യൻ ഫാർമ കമ്പനി, ഇവാ ഫാർമ എന്നിവയിൽ നിന്ന് 4,50,000 വയൽ റെംഡെസിവിർ ഓർഡർ ചെയ്തു കഴിഞ്ഞു .
അടുത്ത ഒന്നോ രണ്ടോ ദിവസത്തിനുള്ളിൽ 75,000 മുതൽ 1,00,000 വരെ വയൽ ഗിലെയാദ് സയൻസസ് അയയ്ക്കുമെന്ന് പ്രതീക്ഷിക്കുന്നു. മെയ് 15 നകം ഒരുലക്ഷം എണ്ണവും വിതരണം ചെയ്യും. ഇവിഎ ഫാർമ തുടക്കത്തിൽ ഏകദേശം 10,000 വയൽ വിതരണം ചെയ്യും, തുടർന്ന് 15 ദിവസത്തിലൊരിക്കൽ അല്ലെങ്കിൽ ജൂലൈ വരെ 50,000 വയൽ നൽകും
രാജ്യത്തെ റെംഡെസിവിറിന്റെ ഉൽപാദന ശേഷി സർക്കാർ വർദ്ധിപ്പിച്ചു. 27.04.21 വരെ, ലൈസൻസുള്ള ഏഴ് ആഭ്യന്തര നിർമ്മാതാക്കളുടെ ഉൽപാദന ശേഷി പ്രതിമാസം 38 ലക്ഷം വയലിൽ നിന്ന് 1.03 കോടി വയൽ ആയി ഉയർന്നു .2021 ഏപ്രിൽ 21 നും 28 നും ഇടയിൽ രാജ്യത്തുടനീളം 13.73 ലക്ഷം വിതരണം ചെയ്തു.
പ്രതിദിന വിതരണം ഏപ്രിൽ 11 ന് 67,900 വയലിൽ നിന്ന് 2021 ഏപ്രിൽ 28 ന് 2.09 ലക്ഷം വയൽ ആയി ഉയർന്നു.റെംഡെസിവിറിന്റെ വിതരണം സുഗമമായി നടക്കുന്നതിനു സംസ്ഥാനങ്ങൾക്കും കേന്ദ്ര ഭരണപ്രദേശങ്ങൾക്കുമായി ആഭ്യന്തര മന്ത്രാലയം മാർഗനിർദേശം പുറപ്പെടുവിച്ചിരുന്നു
.റെംഡെസിവിർ കയറ്റുമതി ചെയ്യുന്നതും സർക്കാർ നിരോധിച്ചു. എൻപിപിഎ 2021 ഏപ്രിൽ 17 ന് പുതുക്കിയ പരമാവധി ചില്ലറ വിൽപന വില പുറത്തിറക്കി, അങ്ങനെ എല്ലാ പ്രമുഖ ബ്രാൻഡുകളുടെയും വില ഒരു വയലിന് 3500 രൂപയിൽ താഴെയാക്കി.
2021 , ഏപ്രിൽ 20 ലെ റവന്യൂ വകുപ്പ്ന്റെ വിജ്ഞാപനം 27/2021-പ്രകാരം റെംഡെസിവിർ കുത്തിവയ്പ്പ്, അതിന്റെ എപിഐ, റെംഡെസിവിർ നിർമ്മാണത്തിൽ ഉപയോഗിക്കുന്ന ബീറ്റ സൈക്ലോഡെക്സ്റ്റ്രിൻ എന്നിവയ്ക്കുള്ള കസ്റ്റംസ് തീരുവ 2021 ഒക്ടോബർ 31 വരെ ഒഴിവാക്കിയിരുന്നു .
IE/SKY
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂ ഡൽഹി: ഏപ്രിൽ 27, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 188.19 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 16,279 പേർ; ചികിത്സയിലുള്ളത് ആകെ രോഗബാധിതരുടെ 0.04%
കഴിഞ്ഞ 24 മണിക്കൂറിനിടെ 2,252 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,25,25,563 ആയി; രോഗമുക്തി നിരക്ക് 98.75%
കഴിഞ്ഞ 24 മണിക്കൂറിൽ 2,927 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.58%; പ്രതിവാര രോഗസ്ഥിരീകരണ നിരക്ക് 0.59%
ആകെ നടത്തിയത് 83.59 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 5,05,065 പരിശോധനകൾ
RRTN
ഭൗമശാസ്ത്ര മന്ത്രാലയം
ഐഎംഡി താപ സൂചിക പുറത്തിറക്കിയതായി ശ്രീ കിരണ് റിജിജു
ന്യൂ ഡല്ഹി: ജൂലൈ 20, 2023
ഇന്ത്യന് കാലാവസ്ഥാ വകുപ്പ്  രാജ്യത്തുടനീളം പരീക്ഷണാടിസ്ഥാനത്തില് താപ സൂചിക ആരംഭിച്ചതായി കേന്ദ്ര ഭൗമശാസ്ത്ര മന്ത്രി ശ്രീ കിരണ് റിജിജു അറിയിച്ചു. രാജ്യസഭയിൽ രേഖാമൂലം നൽകിയ മറുപടിയിൽ ഇക്കാര്യം വ്യക്തമാക്കിയ അദ്ദേഹം, പ്രകടമായ താപനില / അനുഭവപ്പെടുന്ന താപനില  ആളുകൾക്ക് അസ്വസ്ഥതയുണ്ടാക്കുന്ന ഇന്ത്യയ്ക്കുള്ളിലെ പ്രദേശങ്ങൾക്ക് സൂചിക പൊതുവായ മാർഗ്ഗനിർദ്ദേശം നൽകുമെന്ന് പറഞ്ഞു. നിലവിൽ, അമേരിക്കയിലെ നാഷണൽ വെതർ സർവീസ്, നാഷണൽ ഓഷ്യാനിക് ആൻഡ് അറ്റ്മോസ്ഫെറിക് അഡ്മിനിസ്ട്രേഷൻ  ഉപയോഗിക്കുന്നതിന് സമാനമായ താപ സൂചിക സമവാക്യം ഉപയോഗിച്ചാണ് താപ സൂചിക വികസിപ്പിച്ചത്.
പരീക്ഷണാത്മക താപ സൂചികയ്ക്കായി ഉപയോഗിക്കുന്ന കളർ കോഡുകൾ ഇനിപ്പറയുന്നവയാണെന്ന്:
പച്ച: പരീക്ഷണാത്മക താപ സൂചിക 35 ഡിഗ്രി സെൽഷ്യസിൽ കുറവ്
മഞ്ഞ:- 36-45 ഡിഗ്രി സെൽഷ്യസ് പരിധിയിലുള്ള പരീക്ഷണാത്മക താപ സൂചിക
ഓറഞ്ച്:- 46-55 ഡിഗ്രി സെൽഷ്യസ് പരിധിയിലുള്ള പരീക്ഷണാത്മക താപ സൂചിക
ചുവപ്പ്:- പരീക്ഷണാത്മക താപ സൂചിക 55 ഡിഗ്രി സെൽഷ്യസിൽ കൂടുതൽ
(Visitor Counter : 53
രാഷ്ട്രപതിയുടെ കാര്യാലയം
മുന് രാഷ്ട്രപതി ഡോ സർവേപള്ളി രാധാകൃഷ്ണന് അദ്ദേഹത്തിന്റെ ജന്മ വാര്ഷികത്തില് ഇന്ത്യൻ രാഷ്ട്രപതി പ്രണാമമര്പ്പിച്ചു
ഇന്ത്യൻ രാഷ്ട്രപതി ശ്രീമതി ദ്രൗപദി മുർമു, മുന് രാഷ്ട്രപതി ഡോ സർവേപള്ളി രാധാകൃഷ്ണന് അദ്ദേഹത്തിന്റെ ജന്മ വാര്ഷികത്തില് ഇന്ന്  രാഷ്ട്രപതി ഭവനില് പ്രണാമമര്പ്പിച്ചു. ഡോ സർവേപള്ളി രാധാകൃഷ്ണൻറ്റെ ഛായാചിത്രത്തിനു മുമ്പില് രാഷ്ട്രപതിയും, രാഷ്ട്രപതി ഭവനിലെ ഉദ്യോഗസ്ഥരും പുഷ്പാർച്ചന നടത്തി.
RRTN
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 202.50 കോടി കടന്നു
ന്യൂ ഡൽഹി: ജൂലൈ 26, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 202.50 കോടി  കടന്നു. 2,67,49,821 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.85 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 1,47,512 പേരാണ്. ഇത് ആകെ രോഗബാധിതരുടെ 0.34 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 18,159 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,32,46,829 ആയി. ദേശീയ രോഗമുക്തി നിരക്ക് 98.47%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 14,830 പേർക്കാണ്.
 പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 4.53 ശതമാനമാണ്. പ്രതിദിന രോഗസ്ഥിരീകരണ നിരക്ക് 3.48 ശതമാനമാണ്.
RRTN
ബഹിരാകാശ വകുപ്പ്
ബഹിരാകാശത്തേക്കുള്ള ഐഎസ്ആര്ഒയുടെ പ്രഥമ മനുഷ്യ ദൗത്യം 2022ല്
ബഹിരാകാശത്തേക്കുള്ള ഇന്ത്യയുടെ പ്രഥമ മനുഷ്യ ദൗത്യത്തിന് ഇന്ത്യന് സ്പേസ് റിസേര്ച്ച് ഓര്ഗനൈസേഷന് 2022ല് തുടക്കം കുറിക്കുമെന്ന് കേന്ദ്ര ആണവോര്ജ്ജ, ബഹിരാകാശ വകുപ്പ് സഹമന്ത്രി ഡോ. ജിതേന്ദ്ര സിങ്ങ് പറഞ്ഞു. ഇത് സംബന്ധിച്ച പ്രഖ്യാപനം പ്രധാനമന്ത്രി ശ്രീ നരേന്ദ്ര മോദി സ്വാതന്ത്ര്യദിന പ്രസംഗത്തില് നടത്തിയിരുന്നു.
ഗഗന്യാന് എന്നു പേരിട്ടിരിക്കുന്ന ഈ ദൗത്യത്തിന് ജിഎസ്എല്വി എംകെ-III എന്ന വിക്ഷേപണ വാഹനമാണ് ഉപയോഗിക്കുക. അഞ്ച് മുതല് ഏഴു ദിവസത്തേക്ക് മൂന്നംഗ സംഘത്തെ ബഹിരാകാശത്തേക്ക് അയക്കാനാണ് പദ്ധതി. മനുഷ്യ ദൗത്യത്തിന് മുന്നോടിയായി രണ്ട് മനുഷ്യരഹിത ഗഗന്യാന് ദൗത്യങ്ങളും ഐഎസ്ആര്ഒ പരീക്ഷണാര്ത്ഥം നടത്തും. ആദ്യ മനുഷ്യരഹിത ബഹിരാകാശ വിക്ഷേപണം 30 മാസത്തിനുള്ളിലും സമ്പൂര്ണ്ണ പദ്ധതി 2022നുള്ളിലും പൂര്ത്തീകരിക്കും. 10,000 കോടി രൂപയാണ് പദ്ധതിക്ക് പ്രതീക്ഷിക്കുന്ന ചെലവ്. ദൗത്യം വിജയകരമായാല് മനുഷ്യനെ ബഹിരാകാശത്തേക്ക് അയക്കുന്ന ലോകത്തെ നാലാമാത് രാജ്യമാകും ഇന്ത്യ. അമേരിക്ക, റഷ്യ, ചൈന എന്നീ രാജ്യങ്ങളാണ് ഈ നേട്ടം കൈവരിച്ചിട്ടുള്ളത്.
ദൗത്യത്തിനു വേണ്ടിയുള്ള ബഹിരാകാശ യാത്രികരെ ഇന്ത്യന് വ്യോമസേനയും ഐഎസ്ആര്ഒയും ചേര്ന്ന് തിരഞ്ഞെടുക്കും. നിശ്ചിത കാലയളവില് തന്നെ ദൗത്യം പൂര്ത്തീകരിക്കാനുള്ള ശേഷി ഐഎസ്ആര്ഒയ്ക്കുണ്ടെന്ന് ചെയര്മാന് ഡോ. കെ. ശിവന് പറഞ്ഞു. ഈ ദൗത്യം വലിയ വെല്ലുവിളികള് ഏറ്റെടുക്കാന് ഇന്ത്യയിലെ യുവാക്കളെ പ്രചോദിപ്പിക്കുമെന്നും രാജ്യത്തിന്റെ ശ്രേയസ്സുയര്ത്തുമെന്നും അദ്ദേഹം പറഞ്ഞു. ഐഎസ്ആര്ഒയുടെ ചന്ദ്രയാന്-2 ദൗത്യം 2019 ജനുവരിയില് വിക്ഷേപിക്കുമെന്നും അദ്ദേഹം അറിയിച്ചു.
IE-BSN
(Visitor Counter : 328
റോഡ് ഗതാഗത, ഹൈവേ മന്ത്രാലയം
അഞ്ചുവർഷത്തിനുള്ളിൽ ഇന്ത്യവൈദ്യുതവാഹന നിർമ്മാണഹബ്ബായി മാറുമെന്ന് കേന്ദ്രമന്ത്രി നിതിൻ ഗഡ്കരി
(ന്യൂഡെൽഹി, ജൂൺ 18, 2020
അടുത്ത അഞ്ചുവർഷം കൊണ്ട്, വൈദ്യുതവാഹന നിർമ്മാണരംഗത്തെ പ്രബല കേന്ദ്രമായി, രാജ്യം മാറുമെന്ന് കേന്ദ്ര ഉപരിതല ഗതാഗത – ദേശീയപാത-എം എസ് എം ഇ മന്ത്രി ശ്രീ നിതിൻ ഗഡ്കരി വിശ്വാസം പ്രകടിപ്പിച്ചു. ഈ മേഖലയ്ക്ക്, സാധ്യമായ എല്ലാ ഇളവുകളും നല്കാൻ ഭരണകൂടം ശ്രമിച്ചുവരികെയാണ്. വൈദ്യുതവാഹനങ്ങളുടെ മേലുള്ള ചരക്കുസേവനനികുതി 12 ശതമാനമായി കുറച്ചുവെന്നും ശ്രീ ഗഡ്കരി ചൂണ്ടിക്കാട്ടി.
വൈദ്യുതവാഹന നിർമ്മാണ മേഖല നേരിടുന്ന പ്രശ്നനങ്ങളെപ്പറ്റി താൻ ബോധവാനാണെന്നും, വാഹനങ്ങളുടെ വില്പന വർധിക്കുന്നതോടെ അവയ്ക്ക് പരിഹാരമാകുമെന്ന് ഉറപ്പുണ്ടെന്നും, ഒരു വെബ്ബിനാറിൽ പങ്കെടുക്കവെ ശ്രീ ഗഡ്കരി അഭിപ്രായപ്പെട്ടു. ചൈനയുമായി വ്യാപാര വാണിജ്യ ബന്ധങ്ങളിൽ ഏർപ്പെടാൻ ലോകത്തിനു ഇപ്പോൾ താല്പര്യമില്ല. വ്യാപാര രംഗത്തുണ്ടായിരുന്ന ഈ മാറ്റം ഇന്ത്യക്ക് വലിയ ഒരു അവസരമാണ്.
പൊതു-സ്വകാര്യ നിക്ഷേപങ്ങൾ യോജിപ്പിച്ചു നന്നായി പ്രവർത്തിക്കുന്ന ലണ്ടൻ പൊതുഗതാഗത മാതൃകയും അദ്ദേഹം, വെബ്ബിനാറിൽ എടുത്തുപറഞ്ഞു. വരാനിരിക്കുന്ന ദൽഹി-മുംബൈ ഹരിത ഇടനാഴിയിൽ പരീക്ഷണാടിസ്ഥാനത്തിൽ ഒരു വൈദ്യുത ദേശീയപാത നടപ്പാക്കാൻ ഉള്ള ശ്രമങ്ങൾ നടന്നുവരുന്നതായും കേന്ദ്രമന്ത്രി സൂചന നൽകി.
തദ്ദേശീയവത്കരണത്തിലേക്ക് നീങ്ങി, പ്രധാനമന്ത്രിയുടെ "ആത്മനിർഭർ ഭാരത് അഭിയാന് " പിന്തുണ നൽകണമെന്നും ശ്രീ ഗഡ്കരി രാജ്യത്തെ വ്യവസായസമൂഹത്തിനോട് അഭ്യർത്ഥിച്ചു.
ശാസ്ത്ര സാങ്കേതിക മന്ത്രാലയം
ദേശീയ ബാലികാ ദിനത്തിൽ കേന്ദ്രമന്ത്രി ഡോ ജിതേന്ദ്ര സിംഗ് നേട്ടത്തിനുടമകളായ പെൺകുട്ടികളുമായും സ്റ്റാർട്ടപ്പുകളുമായും സംവദിച്ചു
ന്യൂ ഡൽഹി: ജനുവരി 24, 2022
ദേശീയ ബാലികാ ദിനത്തോടനുബന്ധിച്ച്, ഇന്ന് കേന്ദ്ര ശാസ്ത്ര സാങ്കേതിക മന്ത്രി ഡോ ജിതേന്ദ്ര സിംഗ്, ശാസ്ത്രം, സാങ്കേതിക വിദ്യ, നൂതന സംരംഭകത്വം എന്നീ മേഖലകളിൽ മികവ് പുലർത്തുന്ന രാജ്യത്തുടനീളമുള്ള പെൺകുട്ടികളുമായും സ്റ്റാർട്ടപ്പുകളുമായും സംവദിച്ചു.
നവീന ചിന്താഗതിക്കും, വ്യത്യസ്തമായ പ്രശ്നപരിഹാരങ്ങൾ നിർദ്ദേശിക്കാനും, പാരമ്പര്യേതര സംരംഭങ്ങൾ ഏറ്റെടുക്കുന്നതിനുള്ള തടസ്സങ്ങൾ മറികടക്കാനും ഒട്ടേറെ കേന്ദ്ര പദ്ധതികൾ പെൺകുട്ടികൾക്ക് ആത്മവിശ്വാസം പകരുന്നുണ്ടെന്ന് ഡോ ജിതേന്ദ്ര സിംഗ് പറഞ്ഞു. നവ ഇന്ത്യ എന്ന സ്വപ്നം സാക്ഷാത്കരിക്കുന്നതിനുള്ള താക്കോലാണ് നൂതനനാശയങ്ങളെന്ന പ്രധാനമന്ത്രി ശ്രീ നരേന്ദ്ര മോദിയുടെ വാക്കുകൾ അദ്ദേഹം പരാമർശിച്ചു. നേട്ടത്തിനുടമകളായ യുവാക്കൾക്ക് സർക്കാരിന്റെ പിന്തുണയും സഹായവും ആവർത്തിച്ചുറപ്പിച്ച ഡോ ജിതേന്ദ്ര സിംഗ്, പെൺകുട്ടികളുടെ ശാക്തീകരണം ഒരു നല്ല നാളെയിലേക്ക് നയിക്കുമെന്ന് വ്യക്തമാക്കുകയും ചെയ്തു. ഉപജീവനപ്രധാനവും പുതിയ തൊഴിൽ അവസരങ്ങൾ സൃഷ്ടിക്കുന്നതുമായ സുസ്ഥിര സ്റ്റാർട്ടപ്പുകൾ എന്ന ആശയത്തിനാണ് അദ്ദേഹം ഊന്നൽ നൽകിയത്.
RRTN/SKY
ധനകാര്യ മന്ത്രാലയം
വ്യാപാരം, വ്യവസായം, വ്യക്തികൾ എന്നിവയ്ക്കായി സിബിഐസി  ഹെൽപ്പ്ഡെസ്ക് ആരംഭിച്ചു
ന്യൂഡൽഹി, ഏപ്രിൽ 26, 2021
കോവിഡുമായി ബന്ധപ്പെട്ട വസ്തുക്കളുടെ ഇറക്കുമതിയുമായി ബന്ധപ്പെട്ട ചോദ്യങ്ങൾ കൈകാര്യം ചെയ്യുന്നതിനും വ്യാപാരം, വ്യവസായം, വ്യക്തികൾ എന്നിവക്ക് വേഗത്തിലുള്ള കസ്റ്റംസ് ക്ലിയറൻസിനായും സെൻട്രൽ ബോർഡ് ഓഫ് എക്സൈസ് ആൻഡ് കസ്റ്റംസ്  ഹെൽപ്പ് ഡെസ്ക് സ്ഥാപിച്ചു.
ഘടനാപരമായ ഫോർമാറ്റിൽ വിശദാംശങ്ങൾ തേടുന്നതിനും പരാതികൾ പരിഹരിക്കുന്നതിനും ഈ URL  ന് കീഴിൽ ഒരു ഓൺലൈൻ ഫോം സൃഷ്ടിച്ചിട്ടുണ്ട് .
പൊതുവായ ചോദ്യങ്ങൾക്ക്, ഉപയോക്താക്കൾക്ക് icegatehelpdesk@icegate.gov.in എന്ന ഇമെയിൽ വഴി സംശയങ്ങൾ ദുരീകരിക്കാം . അല്ലെങ്കിൽ ടോൾഫ്രീ നമ്പറായ 1800-3010-1000 ൽ വിളിക്കാം.
കൂടാതെ, പ്രാദേശിക തലത്തിലുള്ള പരാതികൾ പരിഹരിക്കുന്നതിന്, സോണൽ ലെവൽ നോഡൽ ഓഫീസർമാരെയും നാമനിർദ്ദേശം ചെയ്തിട്ടുണ്ട്, ഈ പട്ടിക താഴെപ്പറയുന്ന URL ൽ കാണാം
.
കസ്റ്റംസ് ജോയിന്റ് സെക്രട്ടറി ശ്രീഗൗരവ് മസൽദാൻ സിബിഐസിയിലെ നോഡൽ ഓഫീസർ ആയിരിക്കും. ഹെൽപ്പ്ഡെസ്ക് അല്ലെങ്കിൽ സോണൽ ഓഫീസർമാർ മുഖേന പരാതികൾ പരിഹരിക്കാത്ത സാഹചര്യത്തിൽ, സ്വയം വിശദീകരിക്കുന്ന ഒരു SMS അല്ലെങ്കിൽ വാട്ട്സ്ആപ്പ് വഴി അദ്ദേഹത്തിന്റെ നമ്പർ ആയ : 9810619628 അല്ലെങ്കിൽ ഇമെയിൽ: masaldan.gaurav[at]nic[dot]in എന്ന വിലാസത്തിലും അയച്ചുകൊടുക്കാം.
IE/SKY
(Visitor Counter : 178
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 21.07.2020
ഇതുവരെ:
രാജ്യത്ത് കോവിഡ് രോഗമുക്തി നേടിയത് 7.2 ലക്ഷത്തോളം പേര്. കഴിഞ്ഞ 24 മണിക്കൂറില് രോഗമുക്തി നേടിയത് 24,491 പേര്
ദേശീയ രോഗമുക്തി നിരക്ക് 62.72 % ആയി വര്ദ്ധിച്ചു
മരണ നിരക്ക് 2.43 ശതമാനത്തിലേക്ക് താഴ്ന്നു.
ലോകാരോഗ്യ സംഘടനയുടെ നിര്ദ്ദേശ പ്രകാരം 19 സംസ്ഥാനങ്ങള്/കേന്ദ്ര ഭരണ പ്രദേശങ്ങള് ദശലക്ഷത്തില്
140 പരിശോധനകളില് അധികം പ്രതിദിനം നടത്തുന്നു.
കഴിഞ്ഞ 24 മണിക്കൂറില് പരിശോധിച്ചത് 3.3 ലക്ഷത്തിലധികം സാംപിളുകള്
രാജ്യത്ത് കോവിഡ് ചികിത്സയിലുള്ളത് 4,02,529 പേര്
ഡല്ഹിയില് ശരാശരി IgG ആന്റിബോഡികളുടെ വ്യാപ്തി 23.48 % ആണെന്ന് സീറോ പ്രിവലെന്സ് പഠനം; രോഗബാധിതരില് വലിയൊരു പങ്ക് രോഗലക്ഷണങ്ങളില്ലാത്തവര്
കേന്ദ്ര മാനവ വിഭവശേഷി വികസന മന്ത്രി മനോദർപ്പൺ സംരംഭത്തിന് തുടക്കമിട്ടു
(കോവിഡ് 19 മായി ബന്ധപ്പെട്ട് കഴിഞ്ഞ 24 മണിക്കൂറിനിടയിൽ പുറത്തിറങ്ങിയ പത്രക്കുറിപ്പുകള്
ഇതോടൊപ്പം)
പ്രസ് ഇൻഫർമേഷൻ ബ്യുറോ
വാർത്താവിതരണപ്രക്ഷേപണ മന്ത്രാലയം
ഭാരതസർക്കാർ
കോവിഡ് 19: കേന്ദ്ര ആരോഗ്യ കുടുംബക്ഷേമ മന്ത്രാലയത്തില് നിന്നുള്ള പുതിയ വിവരങ്ങള്: രാജ്യത്ത് കോവിഡ് രോഗമുക്തി നേടിയത് 7.2 ലക്ഷത്തോളം പേര്. കഴിഞ്ഞ 24 മണിക്കൂറില് രോഗമുക്തി നേടിയത് 24,491 പേര് ദേശീയ രോഗമുക്തി നിരക്ക് 62.72 % ആയി വര്ദ്ധിച്ചു മരണ നിരക്ക് 2.43 ശതമാനത്തിലേക്ക് താഴ്ന്നു.
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1640254
ലോകാരോഗ്യ സംഘടനയുടെ നിര്ദ്ദേശ പ്രകാരം 19 സംസ്ഥാനങ്ങള്/കേന്ദ്ര ഭരണ പ്രദേശങ്ങള് ദശലക്ഷത്തില് 140 പരിശോധനകളില് അധികം പ്രതിദിനം നടത്തുന്നു: ഇന്ത്യയില് പോസിറ്റീവിറ്റി നിരക്ക് 8.07 %. 30 സംസ്ഥാനങ്ങളിലും കേന്ദ്ര ഭരണപ്രദേശങ്ങളിലും ദേശീയ ശരാശരിയിലും താഴെ പോസിറ്റീവിറ്റി റേറ്റ്
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1640252
കേന്ദ്ര ആരോഗ്യ കുടുംബക്ഷേമ മന്ത്രാലയത്തിലെ നാഷണല് സെന്റര് ഫോര് ഡിസീസ് കണ്ട്രോള് ഡല്ഹിയില് സീറോ പ്രിവലന്സ് പഠനം നടത്തി: ഡല്ഹിയില് ശരാശരി IgG ആന്റിബോഡികളുടെ വ്യാപ്തി 23.48 % ആണെന്ന് സീറോ പ്രിവലെന്സ് പഠനം; രോഗബാധിതരില് വലിയൊരു പങ്ക് രോഗലക്ഷണങ്ങളില്ലാത്തവര്
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1640137
കേന്ദ്ര മാനവ വിഭവശേഷി വികസന മന്ത്രി മനോദർപ്പൺ സംരംഭത്തിന് തുടക്കമിട്ടു: വിദ്യാർത്ഥികളുടെ മാനസികാരോഗ്യം, ക്ഷേമം എന്നിവ ലക്ഷ്യമിട്ട് അവർക്ക് മാനസികമായ പിന്തുണ ഉറപ്പുവരുത്തുന്നതിനായി മാനവവിഭവശേഷി വികസന മന്ത്രാലയത്തിന്റെ കീഴിൽ ആരംഭിച്ച മനോദർപ്പൺ എന്ന സംരംഭത്തിന് കേന്ദ്ര മാനവവിഭവശേഷി വികസന മന്ത്രി ശ്രീ രമേശ് പൊഖ്രിയാൽ നിഷാങ്ക് തുടക്കം കുറിച്ചു. മാനവവിഭവശേഷി വികസന സഹമന്ത്രി ശ്രീ സഞ്ജയ് ധോത്രെ ചടങ്ങിൽ പങ്കെടുത്തു.
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1640208
ജൂലൈ 22ന് നടക്കുന്ന 'ഇന്ത്യ ഐഡിയാസ് സമ്മിറ്റിൽ പ്രധാനമന്ത്രിമുഖ്യപ്രഭാഷണം നടത്തും
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1640126
ആത്മനിര്ഭര് ഭാരത് ലക്ഷ്യങ്ങള് കൈവരിക്കാന് ഒരു കോടി യുവ വോളന്റിയര്മാരെ അണിനിരത്തുന്നതിന് കേന്ദ്ര യുവജനകാര്യ, സ്പോര്ട്സ് മന്ത്രാലയവും യുണീസെഫും തമ്മില് പങ്കാളിത്തം
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1639995
ഇന്ത്യയിലെ പ്രഥമ പൊതു ഇലക്ട്രിക് വാഹന ചാര്ജിങ്ങ് പ്ലാസ കേന്ദ്ര ഊര്ജ്ജ മന്ത്രി ഉദ്ഘാടനം ചെയ്തു
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1639976
പ്രധാനമന്ത്രിയുടെ ഓഫീസ്
യുഎസ് ദേശീയ സുരക്ഷാ ഉപദേഷ്ടാവ് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു
ഉഭയകക്ഷി സഹകരണത്തിന്റെ വിവിധ മേഖലകളിലെ പുരോഗതിയെക്കുറിച്ച് എൻഎസ്എ സള്ളിവൻ പ്രധാനമന്ത്രിയോട് വിശദീകരിച്ചു
അമേരിക്കൻ സന്ദർശനത്തിൽ പ്രധാനമന്ത്രിയെ സ്വാഗതം ചെയ്യാൻ പ്രസിഡന്റ് ബൈഡൻ ഉറ്റുനോ ക്കുന്നതായി അദ്ദേഹം അറിയിച്ചു
ഇന്ത്യ-യുഎസ് സമഗ്ര ആഗോള തന്ത്രപരമായ പങ്കാളിത്തം വളരുകയും തീവ്രത ഏറുകയും ചെയ്യുന്നതിൽ പ്രധാനമന്ത്രി സംതൃപ്തി രേഖപ്പെടുത്തി
പ്രസിഡന്റ് ബൈഡനുമായുള്ള ഹൃദയാവർജ്ജകമായ സംഭാഷണത്തിനായി കാത്തിരിക്കുന്നതായി പ്രധാനമന്ത്രി അറിയിച്ചു
യുഎസ് ദേശീയ സുരക്ഷാ ഉപദേഷ്ടാവ്, ജെയ്ക് സള്ളിവൻ, പ്രധാനമന്ത്രി ശ്രീ നരേന്ദ്ര മോദിയെ ഇന്ന് സന്ദർശിച്ചു.
ഉഭയകക്ഷി സഹകരണത്തിന്റെ വിവിധ മേഖലകളിലെ പുരോഗതിയെക്കുറിച്ച് എൻഎസ്എ സള്ളിവൻ പ്രധാനമന്ത്രിയോട് വിശദീകരിച്ചു. അമേരിക്കൻ പ്രസിഡൻറ് ബൈഡൻ പ്രധാനമന്ത്രിയെ ഔദ്യോഗിക സന്ദർശനത്തിൽ സ്വാഗതം ചെയ്യാൻ കാത്തിരിക്കുകയാണെന്ന് അദ്ദേഹം അറിയിച്ചു.
ഇന്ത്യയും യുഎസും തമ്മിലുള്ള സമഗ്രമായ ആഗോള തന്ത്രപരമായ പങ്കാളിത്തത്തിന്റെ വളർച്ചയിൽ പ്രധാനമന്ത്രി സംതൃപ്തി രേഖപ്പെടുത്തി.
ഫലപ്രദമായ സന്ദർശനവും, പ്രസിഡൻറ് ബൈഡനുമായി പരസ്പര താൽപ്പര്യമുള്ള ഉഭയകക്ഷി, മേഖലാ , ആഗോള വിഷയങ്ങളിൽ ഹൃദയാവർജ്ജകമായ സംഭാഷണവും പ്രതീക്ഷിക്കുന്നതായി പ്രധാനമന്ത്രി പറഞ്ഞു.
--ND--
(
പ്രധാനമന്ത്രിയുടെ ഓഫീസ്
കേന്ദ്ര ഭക്ഷ്യ സംസ്ക്കരണ മന്ത്രിയോടൊപ്പം എസ്.ജി.പി.സി. പ്രതിനിധി സംഘം പ്രധാനമന്ത്രിയെ സന്ദര്ശിച്ചു
കേന്ദ്ര ഭക്ഷ്യ സംസ്ക്കരണ മന്ത്രി ശ്രീമതി. ഹര്സിമ്രത്ത് കൗര് ബാദലിന്റെ നേതൃത്വത്തിലുള്ള ഒരു പ്രതിനിധി സംഘം ന്യൂഡല്ഹിയില് പ്രധാനമന്ത്രി ശ്രീ. നരേന്ദ്ര മോദിയെ സന്ദര്ശിച്ചു. ശിരോമണി ഗുരുദ്വാര പ്രബന്ധക് സമിതിയിലെ അംഗങ്ങളും പ്രതിനിധി സംഘത്തില് ഉള്പ്പെട്ടിരുന്നു.
ഗുരുദ്വാരകള് ഉള്പ്പെടെ ചാരിറ്റബിള് മത സ്ഥാപനങ്ങള് സൗജന്യമായി നല്കുന്ന അന്നദാനത്തിലെ ചേരുവകള്ക്കുള്ള കേന്ദ്ര ജി.എസ്.റ്റി.യുടെയും, സംയോജിത ജി.എസ്.റ്റി.യുടെയും  കേന്ദ്ര വിഹിതം മടക്കിനല്കുന്ന കേന്ദ്ര ഗവണ്മെന്റ് പദ്ധതിയായ 'സേവാഭോജ് യോജന'യുടെ കീഴില് പ്രതിനിധി സംഘം പ്രധാനമന്ത്രിയെ നന്ദി അറിയിച്ചു. കരിമ്പ് കര്ഷകരുടെ ക്ലേശം കുറയ്ക്കാന് നിരവധി നടപടികള് കൈക്കൊണ്ടതിന് പ്രതിനിധി സംഘം പ്രധാനമന്ത്രിയോട് നന്ദി പറഞ്ഞു.
(ND/MRD
സൂക്ഷ്മ, ചെറുകിട, ഇടത്തരം മന്ത്രാലയം
കോവിഡ് 19 നെതിരെയുള്ള പോരാട്ടത്തില് ചെറുകിട ഇടത്തരം സംരംഭക സാങ്കേതിക കേന്ദ്രങ്ങൾ വലിയ സംഭാവനകള് നല്കുന്നു
പുതിയ കൊറോണ വൈറസിനെതിരെ രാജ്യം ഇന്ന് വിവിധ തലങ്ങളില് പോരാടുകയാണ്. സൂക്ഷ്മ ചെറുകിട ഇടത്തരം സംരംഭക മന്ത്രാലയത്തിനു കീഴിലുള്ള സ്വയം ഭരണ സ്ഥാപനങ്ങളായ 18 സാങ്കേതിക കേന്ദ്രങ്ങളും ,കോവിഡ് 19 ന് എതിരെയുള്ള യുദ്ധത്തില് അവരുടെ പങ്കു വഹിക്കുകയും സംഭാവനകള് അര്പ്പിക്കുകയുമാണ്.
സീലിംങ് മാസ്കുകളും മെഡിക്കല് ഗൗണുകളും നിര്മ്മിക്കുന്നതിനായി ചെന്നൈയിലെ സെന്്ട്രല് ഫുട് വെയര് ട്രെയിനിംങ് ഇന്സ്റ്റിറ്റ്യൂട്ട്, ഹോട്ട് സീലിംങ് മെഷീന് വാങ്ങി സ്ഥാപിച്ചു കഴിഞ്ഞു. ഈ മെഷീനില് പ്രവൃത്തി ആരംഭിച്ചതോടെ ചെന്നെയിലെ ശ്രീ ഹെല്ത്ത് കെയര് ആരോഗ്യ മന്ത്രാലയത്തിന്റെ ആംഗീകൃത വിതരണക്കാരായി. ചെന്നൈയിലെ സെന്്ട്രല് ഫുട് വെയര് ട്രെയിനിംങ് ഇന്സ്റ്റിറ്റ്യൂട്ട് 2020 ഏപ്രില് 4 നു തുടങ്ങിയ ഉത്പാദനം വര്ധിപ്പിക്കുന്നതിനായി ഉടന് രണ്ടു മെഷീന് കൂടി വാങ്ങും.
ഹൈദരാബാദിലെ സൂക്ഷ്മ ചെറുകിട ഇടത്തരം സംരംഭക സാങ്കേതിക കേന്ദ്രം വെന്റിലേറ്ററിന്റെ പ്രോട്ടോടൈപ്പ് വികസിപ്പിച്ചു വരികയാണ്. സെന്സറുകള് അടിസ്ഥാനമാക്കിയുള്ള ഇലക്ട്രോ മെക്കാനിക്കല് വെന്റിലേറ്റര് ആണ് ഇത്. ആദ്യ പ്രോട്ടോടൈപ്പ് ഉടന് തയാറാകും. ഔറംഗബാദിലെ സൂക്ഷ്മ ചെറുകിട ഇടത്തരം സംരംഭക സാങ്കേതിക കേന്ദ്രം ഫെയ്സ് മാസ്കിന്റെ ത്രിമാന പ്രോട്ടോടൈപ്പ് വികസിപ്പിച്ചു കഴിഞ്ഞു. ഇതിന്റെ പരിശോധനയ്ക്കായി സ്ഥലത്തെ ആശുപത്രിയുമായി ബന്ധപ്പെട്ടു വരുന്നു.
കൊല്ക്കൊത്തയിലെ സെന്ട്രല് റ്റുൾ റൂം ആന്ഡ് ട്രെയിനിംങ് സെന്റര്, സാഗര് ദത്ത സൂപ്പര് സ്പെഷാലിറ്റി ആശുപത്രിയുടെ മേല്നോട്ടത്തില് ലളിതമായ, ചെലവു കുറഞ്ഞ വെന്റിലേറ്റര് വികസിപ്പിച്ചു വരുന്നു. നിര്മ്മിക്കുന്ന വെന്റിലേറ്ററുകളുടെ ഗുണപരിശോധനയും മറ്റും ആശുപത്രി നിര്വഹിക്കും. ഏതാനും ചില ഘടകങ്ങള് ഓണ്ലൈനില് ഓര്ഡര് ചെയ്തിരിക്കുന്നവ എത്തിയാലുടന് പ്രോട്ടോ ടൈപ്പിന്റെ അന്തിമ മാതൃക പൂര്ത്തിയാവും.മഖ കവചത്തിന്റെ പ്രോട്ടോ ടൈപ്പും അവര് വികസിപ്പിച്ചിട്ടുണ്ട്. പ്രതിമാസം 20000 എണ്ണം ഇവിടെ ഉത്പാദിപ്പിക്കും. വില 15 മുതല് 20 രൂപ വരെയാകും.
കനൗജിലെ സൂക്ഷ്മ ചെറുകിട ഇടത്തരം സംരംഭക സാങ്കേതിക കേന്ദ്രം സ്പിരിറ്റ് അടിസ്ഥാനമാക്കിയുള്ള സാനിറ്റൈസര് ഉത്പാദിപ്പിച്ച ഫറൂക്കാബാദിലെ വൈദ്യശാസ്ത്ര വകുപ്പിനു നല്കുന്നു. റെയില്വെയ്ക്കും മറ്റു ചില സ്ഥാപനങ്ങള്ക്കും ഇതു നല്കിവരുന്നു.ഇന്സ്റ്റിറ്റ്യൂട്ട് ഫോര് ഡിസൈന് ഓഫ് ഇലക്ട്രിക്കല് മെഷറിംങ് ഇന്സ്ട്രുമെന്റ്സും സാനിറ്റൈസര് വികസിപ്പിച്ചുട്ടുണ്ട്. ബിഎആര്സിയുടെ ഗവേഷണ പഠനത്തെ അടിസ്ഥാനമാക്കിയാണ് ഇത്. ഇതു വിജയിച്ചാല് ഇതിന് വൈവിധ്യങ്ങളായ ഉപയോഗം ഉണ്ടാവും.
ഹൈദരാബാദിലെയും ഭുവനേശ്വറിലെയും ജാംഷഡ്പൂരിലെയും എംഎസ്എംഇ സാങ്കേതിക കേന്ദ്രങ്ങലും 650 കൊറോണ ടെസ്റ്റിംങ് കിറ്റുകളാണ് നിര്മ്മിക്കുന്നത് ഓരോ കിറ്റിലും 20 ഹാര്ഡ് വെയര് ഘടകങ്ങളുണ്ട്. ഇതില് ആദ്യ സെറ്റ് ഉടന് ഭുവനേശ്വറില് പൂര്ത്തിയാവും. ആദ്യത്തെത് ശരിയായാല് വിവിധ കേന്ദ്രങ്ങളില് ഉത്പാദനം തുടങ്ങും.
ഭവന, നഗരദാരിദ്ര ലഘൂകരണ മന്ത്രാലയം
കേന്ദ്ര ഭവന നഗര കാര്യ മന്ത്രാലയം 'മനോഹര നഗര മത്സരം'  ആരംഭിച്ചു
(ന്യൂ ഡൽഹി: ഏപ്രിൽ 27, 2023
‘സിറ്റി ബ്യൂട്ടി കോംപറ്റീഷൻ’ പോർട്ടൽ https://citybeautycompetition.in കേന്ദ്ര ഭവന നഗര കാര്യ മന്ത്രാലയം 2023 ഏപ്രിൽ 26-ന് പ്രവർത്തന സജ്ജമാക്കി . രാജ്യത്തുടനീളമുള്ള നഗര തദ്ദേശ സ്ഥാപനങ്ങൾക്ക് ഓൺലൈൻ ആയി ഈ മത്സരത്തിൽ പങ്കെടുക്കാം. രാജ്യത്തുടനീളമുള്ള നഗരങ്ങളിലും വാർഡുകളിലും മനോഹരവും നൂതനവും എല്ലാവരെയും ഉൾക്കൊള്ളുന്നതുമായ പൊതു ഇടങ്ങൾ സൃഷ്ടിക്കുന്നതിന് നടത്തുന്ന പരിവർത്തന ശ്രമങ്ങളെ പ്രോത്സാഹിപ്പിക്കുകയും അംഗീകരിക്കുകയും ചെയ്യുക എന്നതാണ് മത്സരത്തിന്റെ ലക്ഷ്യം.
ഈ മത്സരത്തിൻ കീഴിൽ, നഗരങ്ങളിലെ വാർഡുകളും പൊതു ഇടങ്ങളും അഞ്ച് വിശാലമായ ഘടകങ്ങൾ , അതായത്  പ്രവേശനക്ഷമത  സൗകര്യങ്ങൾ  പ്രവർത്തനങ്ങൾ  സൗന്ദര്യശാസ്ത്രം,  പരിസ്ഥിതിശാസ്ത്രം എന്നിവയെ അടിസ്ഥാനമാക്കി വിലയിരുത്തപ്പെടും. തിരഞ്ഞെടുത്ത വാർഡുകളെ നഗര-സംസ്ഥാന തലങ്ങളിൽ ആദരിക്കും.
ജലാശയ തീരത്തോട് ചേർന്നത് , ഹരിത ഇടം , ടൂറിസ്റ്റ്/ പൈതൃക ഇടം , വിപണി /വാണിജ്യ സ്ഥലങ്ങൾ എന്നീ നാല് വിഭാഗങ്ങൾക്ക് കീഴിൽ നഗരങ്ങളിലെ ഏറ്റവും മനോഹരമായ പൊതു ഇടങ്ങൾ കണ്ടെത്തും. അവയെ ആദ്യം സംസ്ഥാന തലത്തിൽ അഭിനന്ദിക്കുകയും ഷോർട്ട്ലിസ്റ്റ് ചെയ്തവയെ ദേശീയ തലത്തിലുള്ള അവാർഡിനായി പരിഗണിക്കുകയും ചെയ്യും.
'സിറ്റി ബ്യൂട്ടി കോമ്പറ്റീഷനിൽ' പങ്കെടുക്കാനുള്ള അവസാന തീയതി 2023 ജൂലൈ 15 ആണ്. പങ്കെടുക്കുന്ന നഗര തദ്ദേശ സ്ഥാപനങ്ങൾക്ക് https:-//citybeautycompetition.in ൽ സൃഷ്ടിച്ച ഓൺലൈൻ സൗകര്യം വഴി ആവശ്യമായ ഡാറ്റ/രേഖകൾ  സമർപ്പിക്കാം. വിജ്ഞാന പങ്കാളി എന്ന നിലയിൽ അഡ്മിനിസ്ട്രേറ്റീവ് സ്റ്റാഫ് കോളേജ് ഓഫ് ഇന്ത്യ  ഈ പ്രവർത്തനത്തിൽ വാർഡുകൾ / നഗര തദ്ദേശ സ്ഥാപനങ്ങൾ / സംസ്ഥാനങ്ങൾ എന്നിവർക്ക് ആവശ്യമായ പിന്തുണ നൽകും.